Madam Wen

Erthygl am y nofel yw hon. Gweler hefyd Madam Wen (ffilm).

Nofel yn Gymraeg gan W. D. Owen yw Madam Wen. Cyhoeddodd y nofel hanes hon yn wreiddiol rhwng 1914 a 1917 fel cyfres yn Y Genedl Gymreig, newyddiadur Cymraeg a gyhoeddid yng Nghaernarfon. Roedd rhaid aros tan ar ôl y Rhyfel Byd Cyntaf cyn ei chyhoeddi fel llyfr, yn 1925 gan Hughes a'i Fab, Wrecsam. Cyhoeddwyd y llyfr o'r newydd yn 2024 gan Melin Bapur.https://melinbapur.cymru/cy/products/madam-wen-w-d-owen

Cefndir
Ymddengys fod W. D. Owen wedi tynnu ar draddodiadau lleol yn ardal Bodedern yn Ynys Môn, lle ganed yr awdur, i lunio'r rhamant hon a leolir ar yr ynys ganol y 18g. Yn ôl traddodiad yr ardal, roedd ogof Madam Wen mewn hafn ger glan Llyn Traffwll.R. Maldwyn Thomas, 'W. D. Owen', Gwŷr Môn (Y Bala, 1979).

Mae copi digidol o'r llyfr ar gael ar wefan Cynnydd Llythrennedd Y Llyfrgell Genedlaethol 

Ffilm
Rhyddhawyd y ffilm Madam Wen, sy'n seiliedig ar y nofel, gan S4C yn 1982. Cafodd y ffilm ei chynhyrchu gan Pennant Roberts.

Cyfeiriadau

Categori:Bodedern
Categori:Llyfrau am hanes Ynys Môn
Categori:Llyfrau am y 18fed ganrif yng Nghymru
Categori:Llyfrau Cymreig 1925
Categori:Nofelau 1925
Categori:Nofelau hanesyddol Cymraeg
Categori:Llyfrau ar Wicidestun